അപ്പര് കല്ലാര് ചെറുകിട ജലവൈദ്യുത പദ്ധതി: നിര്മ്മാണം അന്തിമ ഘട്ടത്തില് അടിമാലി : അപ്പര് കല്ലാര് ചെറുകിട ജലവൈദ്യുത പദ്ധതിയുടെ നിര്മാണ ജോലികള് അന്തിമ ഘട്ടത്തിലേയ്ക്ക്. 2016 ല് ആണ് പദ്ധതിയുടെ നിര്മാണ ജോലികള് ആരംഭിച്ചത്. ഒരു മാസത്തിനുള്ളില് കമ്മീഷന് ചെയ്യാന് കഴിയും വിധം നിര്മാണ ജോലികള് പുരോഗമിക്കുകയാണ്. ഇതിന്റെ ഭാഗമായി യന്ത്ര സമാഗ്രികളുടെ മെക്കാനിക്കല് സ്പിന്നിങ് കഴിഞ്ഞ ദിവസം നടന്നു.പ്രതിവര്ഷം 51.4 ലക്ഷം വൈദ്യുതി ആണ് ഇവിടെ നിന്നും ഉത്പാദിപ്പിക്കുന്നതിന് ലക്ഷ്യമിടുന്നത്. 2 മെഗാവാട്ടിന്റെ ടര്ബൈന് ആണ് ഇതിനു വേണ്ടി സ്ഥാപിച്ചിട്ടുള്ളത്. 15. 26 കോടി ആയിരുന്ന പദ്ധതിയുടെ അടങ്കല് തുക. ഇതോടൊപ്പം പെന്സ്റ്റോക്നിര്മാണത്തിന് 3 കോടിയും അനുവദിച്ചിരുന്നു. 2018 ലെ പ്രളയത്തെ തുടര്ന്നുണ്ടായനാശ നഷ്ടം ആണ് പദ്ധതിയുടെ പൂര്ത്തീകരണം വൈകുന്നതിന് കാരണമായത്.